**Одељење за грађевинске, урбанистичке и комуналне послове Управе ГО Младеновац**, у складу са закључком Комисије за планове Скупштине ГО Младеновац, на седници одржаној 25.11.2024. године утврдила је Нацрт Плана детаљне регулације дела Учитељске улице, градска општина Младеновац, и на основу члана 50. Закона о планирању и изградњи (»Сл. гласник РС«, бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20, 52/21 и 62/23)

 **оглашава**

 **ЈАВНИ УВИД**

 **У НАЦРТ ПЛАНА ДЕТАЉНЕ РЕГУЛАЦИЈЕ ДЕЛА УЧИТЕЉСКЕ УЛИЦЕ,**

**ГРАДСКА ОПШТИНА МЛАДЕНОВАЦ**

ЈАВНИ УВИД одржаће се **од 10. јануара 2025. године до  10. фебруара 2025. године,** **сваког радног дана од 7.30 до 15.30 часова,** у згради Градске општине Младеновац, ул. Јанка Катића бр. 6 (у холу).

ЈАВНА ПРЕЗЕНТАЦИЈА планског документа биће одржана у **петак 17. јануара 2025. год**. са почетком у 12,30 часова у згради Градске општине Младеновац, ул. Јанка Катића бр. 6.

ЈАВНА СЕДНИЦА Комисије за планове Скупштине ГО Младеновац, одржаће се **3. марта 2025. године** у 12 часова, у згради Градске општине Младеновац, ул. Јанка Катића бр. 6 (велика сала).

Представник обрађивача Плана ће у току одржавања јавног увида, заинтересованим лицима, давати информације о предложеним решењима,  **петком, од 10.00 до 14.00 часова,** у згради Градске општине Младеновац, ул. Јанка Катића бр. 6 (у холу).

У току јавног увида, Нацрт плана биће изложен на интернет страници ГО Младеновац, www.mladenovac.rs, www.mladenovac.rs у рубрици „Огласи, тендери, конкурси и јавне набавке“.

Заинтересована лица примедбе на планирана решења могу да доставе у писаној форми током јавног увида, Одељењу за грађевинске, урбанистичке и комуналне послове Управе ГО Младеновац, преко писарнице у ул. Јанка Катића бр. 6, **закључно са 10.02.2025. године**.

Физичка лица и представници правних лица која су у току трајања јавног увида поднела примедбе у писаном облику, могу присуствовати јавној седници и усмено их образложити. О свакој поднетој примедби обрађивач плана јавно износи свој став.

У складу са чл.47б став 5. Закона о планирању и изградњи на јавни увид се позивају сви органи, посебне организације, односно имаоци јавних овлашћења, који су доставили посебне услове.